**Minuta: 04 iulie 2023**

Tema: **proiectul de proiectul de Ordin pentru modificarea și completarea anexelor nr. 1 și nr. 2 la Ordinul ministrului sănătății și al ministrului muncii și solidarității sociale nr. 3423/2128/2022 privind aprobarea Metodologiei și a Raportului de evaluare medicală şi psihologică a persoanelor cu dizabilităţi intelectuale şi psihosociale în contextul dispunerii, prelungirii, înlocuirii sau ridicării măsurii de ocrotire.**

În data de **04 iulie 2023**, a avut loc o dezbatere publică în sistem de **videoconferință** cu tema **proiectul de Ordin pentru modificarea și completarea anexelor nr. 1 și nr. 2 la Ordinul ministrului sănătății și al ministrului muncii și solidarității sociale nr. 3423/2128/2022 privind aprobarea Metodologiei și a Raportului de evaluare medicală şi psihologică a persoanelor cu dizabilităţi intelectuale şi psihosociale în contextul dispunerii, prelungirii, înlocuirii sau ridicării măsurii de ocrotire,** organizată de Ministerul Sănătății, la solicitarea Asociația Română de Psihiatrie și Psihoterapie.

**Din partea Ministerului Sănătății au participat:**

- domnul Cătălin Vișean, secretar de stat

- domnul Gabriel Diaconu, consilier al ministrului sănătății

- domnul Costin Iliuță, Direcţia generală asistenţă medicală

- doamna Mihaela Necula, Direcția generală asistență medicală

- doamna Zaiţ Elena, Biroul avizare interministerială

- domnul Mihai Tomescu, președintele ANPDPD

- domnul NicolaeToader, consilier juridic ANPDPD

- doamna Valentina Diaconu, Casa Națională de Asigurări de Sănătate

Pentru participarea la ședința publică s-au înscris următoarele persoane:

- doamna dr. Alina Frunză, Asociația Română de Psihiatrie și Psihoterapie

- domnul dr. Ciprian Băcilă, Asociația Română de Psihiatrie și Psihoterapie

- doamna dr. Alina Roșca, Asociația Română de Psihiatrie și Psihoterapie

- doamna av. Liliana Șerban, Asociația Română de Psihiatrie și Psihoterapie

- domnul dr. Lucian Paziuc, Asociația Română de Psihiatrie și Psihoterapie

- domnul psiholog Constantin-Edmond Cracsner, Colegiul Psihologilor din România

- doamna psiholog Dumitriu- Claudia-Gabriela, Comisia de psihologie clinica și psihoterapie

- doamna psiholog Nicolaescu Eliza Penelopa, Comisia de psihologie clinica și psihoterapie

Ședința publică a fost deschisă de domnul secretar de stat Cătălin Vișean care a prezentat tema dezbaterii.Participanții la dezbatere nu au solicitat în scris luarea cuvântului, motiv pentru care au intervenit, la cerere, în cadrul dezbaterii în măsura au avut propuneri.

Propunerile prezentate de participanții au fost, pe scurt, următoarele:

**“Doamna Alina Frunză**

Obiecțiunile noastre se referă la propunerea, de completare a Anexei nr. 1 din ordin respectiv, introducerea, unui nou articol, art.6 prin care furnizorii de servicii medicale aflaţi în relaţie contractuală cu casele de asigurări de sănătate nu încasează sume pentru documentele medicale necesare evaluării şi reevaluării medicale.

Modificarea propusă creează condițiile apariției de inechități.

Medicii psihiatri au avut o sarcină nouă, care necesită cunoștințe suplimentare.Sunt foarte multe persoane care au nevoie de ocrotire.

Cu privire la medicii care efectuează evaluarea, modificarea propusă creează inechități între furnizorii aflați în contract cu casele de asigurări (atât publici cât și privați), cu privire la care norma criticată obligă la prestarea unei activități neremunerate, prin contradicție cu furnizorii care nu au încheiat contract cu casa de asigurări, față de care nu instituie aceeași obligație

**Domnul dr.Gabriel Diaconu**

Până la acest moment de la ARPP nu am avut propuneri de îmbunătățire, referitoare la discrepanțele public-privart. Îmi doresc să trimiteți propuneri punctuale pentru îmbunătățirea serviciilor.

**Doamna Valentina Diaconu**

Reglementările Contractului cadru sunt foarte clare. în relaţiile contractuale cu casele de asigurări de sănătate, furnizorii de servicii medicale în asistenţa medicală ambulatorie de specialitate pentru specialităţile clinice, au obligaţia să nu încaseze sume pentru serviciile medicale furnizate prevăzute în pachetele de servicii decontate din Fond şi pentru serviciile/documentele efectuate/eliberate în strânsă legătură sau necesare acordării serviciilor medicale, pentru care nu este stabilită o reglementare în acest sens.

**Doamna dr. Alina Frunză**

Evaluările nu sunt în pachetul de bază de servicii. Răspunsul de la CNAS a fost clar.Evaluările nu sunt în pachetul de bază.

**Doamna Valentina Diaconu**

Pentru serviciile care se regăsesc în pachetul de bază nu se pot încasa sume. Dacă medicul raportează consultația/serviciile acordate, în vederea decontării din Fondul Național Unic de Asigurări Sociale de Sănătate, nu poate solicita asiguratului o plată distinctă pentru elaborarea și eliberarea documentelor mai sus menționate.Dacă aceste documente sunt eliberate ca urmare a unui serviciu care nu se decontează din Fondul Național Unic de Asigurări Sociale de Sănătate, acestea nu pot face obiectul unor reglementări în contractul – cadru sau normelor sale de aplicare.

**Doamna dr.Alina Roșca**

În metodologie este prevăzută o perioadă minimă pentru redactarea raportului de evaluare medicală. În varianta în vigoare ordinul prevede un timp de evaluare de cel puțin 4 ore, timp care, în funcție de problemele medicale identificate, poate să fie mult mai mare.

Aceste impedimente sunt reale, pentru medici. Pe noi ne interesează vulnerabilitățile medicilor.

**Domnul dr.Gabriel Diaconu**

4 ore de documentare continuă, Ministerul Sănătății vrea să previne un potențial abuz, deoarece există pacienți cu istoric medical, în cazul lor internarea de zi nu e proactivă.

**Domnul dr. Lucian Paziuc**

Nu toate spitalele au spitalizare de zi.Nu toate spitalele nu au posibilitatea de spitalizare de zi. Să vorbim despre ele. În cazul unui pacient cu demență, cum poate să-și dea seama notarul că acel pacient poate semna un act.

**Doamna dr.Alina Frunză -** nu m-am calificat pentru cunoștințe juridice.Noi dăm o recomandare care se referă la măsuri de ocrotire.Evaluarea de acum are o valoare probatorie.

**Domnul dr.Gabriel Diaconu**

Impunerea măsurilor de protecție, medicul nu cere măsuri de protecție, doar face evaluarea.Nu medicul decide.Nu se cere medicului pregătire judiciară.

**Domnul dr. Lucian Paziuc**

Medicul psihiatru nu poate face evaluări la la domiciliu.Sunt pacienți care nu sunt transportabili.Nu se pot face documente pentru aceștia.

**Doamna dr.Alina Roșca** Se pune întrebarea de ce la psihologi ordinul nu face diferențiere.

**Doamna psiholog Nicolaescu Eliza Penelopa**.A fost ridicată problema testelor, cine le cumpără. Nu face diferența între asigurați și neasigurați, ci doar între furnizorii de servicii medicale după cum sunt sau nu în contract cu casele de asigurari de sănătate

**Domnul dr.Gabriel Diaconu** - Achizitia testelor se face la nivel de colegiu. Nu este o problema costul ci cine devine proprietrul testelor.

Problema se pune cât de bine sunt definite structurile de psihologie din spitale și cum vede Colegiul situația cupsihologii din spitale.

**Domnul secretar de stat Cătălin Vișean** a intervenit de mai multe ori, spunând participanților la dezbatere să discute doar pe textul proiectului.

**Domnul psiholog Constantin-Edmond Cracsner**

S-a extins aria psihologilor care pot face evaluări, la cei care au o vechime de min.5 ani. În spitale nu există structuri de psihologie, în momentul de față nu știu câte spitale au structuri de psihologie.

**Domnul dr.Gabriel Diaconu** Trebuie sa ne gândim să limităm numărul de experți, psihologii care nu sunt bine formați să nu facă evaluările.Știm că este nevoie de personal, de teste, oamenii au nevoie de protecție. Așteptăm propuneri de la dvs.

**Domnul secretar de stat Cătălin Vișean** Modificările vin în urma sesizărilor instanțelor de judecată. Cine nu are bani, practic nu poate avea acces la măsuri de ocrotire. Costurile evaluărilor sunt f. mari.

Considerați că e în beneficul pacientului costul de 4000 lei pentru un raport de evaluare medicală?Cât ați dori să se deconteze.Propun să ne întâlnim să discutăm.

**Doamna dr.Alina Frunză** Nu poți pune o sarcină în plus pe o listă.Trebuie să fie plătit că e în plus.Sunt și cazuri complexe**.**

**Domnul dr.Gabriel Diaconu** Care e partea complexă?Ce vi se pare de complexitate diferită.Ce este unic?Dați exemple.

**Domnul psiholog Constantin-Edmond Cracsner**

Nu toți psihologii din spital au cabinete.

**Doamna dr.Alina Roșca**

Lucrurile sunt problematice. Avem situații unde un psihiatru este la 70/90 de paturi.Sunt foarte aglomerați.Nu exuistă personal medical și psihologi.Nu putem lua încărcătură nou.Să se separe lucrurile

**Doamna Valentina Diaconu** Dacă aceste documente sunt eliberate ca urmare a unui serviciu care nu se decontează din Fondul Național Unic de Asigurări Sociale de Sănătate, acestea nu pot face obiectul unor reglementări în contractul – cadru sau normelor sale de aplicare.

Dacă serviciul medical face parte din pachetul de bază acordat în Sistemul Asigurărilor Sociale de Sănătate, Ca urmare a consultației acordate, în relaţiile contractuale cu casele de asigurări de sănătate, medicul de familie, respectiv medicul de specialitate au obligația să finalizeze actul medical efectuat pentru persoanele asigurate prin eliberarea tuturor documentelor medicale necesare asiguratului și să nu încaseze sume pentru serviciile medicale furnizate prevăzute în pachetele de servicii decontate din Fond şi pentru documentele eliberate ca urmare a acordării acestor servicii.

**Doamna dr.Alina Frunză** Dacă permiteți noi avem multe propuneri, care necesită a fi discutate.

**Domnul dr.Gabriel Diaconu** Putem avea o altă întâlnire unde să discutăm propunerile dumneavoastră.

**Domnul secretar de stat Cătălin Vișean** a încheiat şedinţa şi a mulţumit tuturor persoanelor care au participat la dezbatere şi au trimis propuneri.

Propunerile deja transmise vor fi analizate.”